ΤΕΧΝΙKΕΣ ΠΡΟΔΙΑΓΡΑΦΕΣ ΣΥΣΚΕΥΗΣ INSUFFLATOR ΓΙΑ ΛΑΠΑΡΟΣΚΟΠΙΚΕΣ ΕΠΕΜΒΑΣΕΙΣ 
Να διαθέτει τα παρακάτω τεχνικά χαρακτηριστικά:
1. Η συσκευή να  είναι κατάλληλη για την εισαγωγή ΦΑΡΜΑΚΕΥΤΙΚΟΥ CO2 στην περιτοναϊκή κοιλότητα και να είναι συμβατή με τον ήδη υπάρχον Υστεροσκοπικό πύργο των χειρουργείων του κατασκευαστικού Οίκου Wolf.
2. Να είναι ειδικά σχεδιασμένη για λαπαροσκοπικές επεμβάσεις.  

3. Nα είναι σύγχρονου σχεδιασμού με οθόνη αφής για εύκολη απολύμανση, και όλες οι ενδείξεις να βρίσκονται στο μπροστινό μέρος της συσκευής.

4. Ένδειξη και ρύθμιση ροής του αερίου CO2 σε  προεπιλεγόμενα επίπεδα έως 45lt/min, ανά βήματα του 1lt/min.  

5. Ένδειξη και ρύθμιση ανά βήματα του 1mmHg της ενδοκοιλιακής πίεσης έως 25mmHg, σε αντιπαραβολή με την προεπιλεγμένη.

6. Συνεχή ένδειξη ρυθμού παροχής (ροή) CO2, σε αντιπαραβολή με την προεπιλεγμένη

7. Ένδειξη της συνολικής ποσότητας CO2 που έχει καταναλωθεί κατά την διάρκεια της επέμβασης και ένδειξη για την κατάσταση του CO2 στην φιάλη.

8. Δυνατότητα προεπιλογής και ελέγχου της πίεσης του CO2 στην περιτοναϊκή κοιλότητα.

9. Σύστημα υψηλής ροής (High Flow) για αυτόματη επίτευξη της προεπιλεχθείσας πίεσης και την διατήρηση της στις επιθυμητές τιμές.

10. Ενσωματωμένο σύστημα θέρμανσης του αερίου.
11. Δυνατότητα αποθήκευσης ρυθμίσεων για διάφορους χρήστες.
12. Να συνοδεύεται από όλα τα απαραίτητα για την λειτουργία όπως σωλήνα υψηλής πίεσης για σύνδεση με μεγάλες φιάλες ΦΑΡΜΑΚΕΥΤΙΚΟΥ CO2, μειωτήρα πίεσης και βάση φιάλης CO2 δέκα λίτρων (10lt) για τον ήδη υπάρχον πύργο των χειρουργείων.
ΓΕΝΙΚΟΙ  ΟΡΟΙ

1. Όλα τα παραπάνω να βεβαιώνονται από τα επίσημα εμπορικά φυλλάδια του κατασκευαστικού οίκου.

2. Να πληρούν όλους τους κανονισμούς περί Ιατροτεχνολογικού εξοπλισμού  της Ευρωπαϊκής Ένωσης (CE Mark, medical grade κλπ.). Να κατατεθούν τα αντίστοιχα πιστοποιητικά.

3. Να κατατεθούν εργοστασιακά πιστοποιητικά ISO 13485.

4. Ο προμηθευτής να διαθέτει πιστοποίηση κατά ISO 9001 Σύστημα Διαχείρισης Ποιότητας, πιστοποίηση κατά ISO 13485-Σύστημα Διαχείρισης Ποιότητας, Βεβαίωση ότι εφαρμόζει Αρχές και Κατευθυντήριες Γραμμές για την Ορθή Πρακτική Διανομής Ιατροτεχνολογικών Προϊόντων σύμφωνα με την Υ.Α. Δ3(α)4822/2025 (όπως τροποποίησε την Υ.Α. ΔΥ8δ/Γ.Π./οικ.1348/2004), πιστοποίηση κατά ISO 14001-Σύστημα Περιβαλλοντικής Ποιότητας, πιστοποίηση κατά ISO 27001-Σύστημα Διαχείρισης Ασφάλειας Πληροφοριών και κατά ISO 27701-Σύστημα Διαχείρισης Πληροφοριών Ιδιωτικότητας, πιστοποίηση κατά ISO 37001-Σύστημα Διαχείρισης Καταπολέμησης της Δωροδοκίας και πιστοποίηση κατά ISO 45001-Σύστημα Διαχείρισης της Υγείας & Ασφάλειας στην Εργασία.

5. Επιπλέον ο προμηθευτής  να είναι ενταγμένος σε πρόγραμμα εναλλακτικής διαχείρισης Α.Η.Η.Ε. σύμφωνα με το Ν. 4819/2021 και την Υ.Α. Η.Π. 23615/651/Ε.103, όπως ισχύουν, και να είναι εγγεγραμμένος στο Εθνικό Μητρώο Παραγωγών (Ε.Ο.ΑΝ.) βάσει της  ΥΑ οικ. 181504/2016 – ΦΕΚ2454/Β/2016, όπως τροποποιηθείσα ισχύει, όπου θα προκύπτει η ένταξή του σε σύστημα εναλλακτικής διαχείρισης ηλεκτρικού και ηλεκτρονικού εξοπλισμού και συσκευασιών
6. Με την τοποθέτηση του μηχανήματος να γίνει πλήρης εγκατάσταση και επίδειξη  και απαραιτήτως εκπαίδευση των χρηστών και των τεχνικών.

7. Αφού ολοκληρωθεί η διαδικασία εγκατάστασης του προϊόντος, θα παραδίδονται οπωσδήποτε με ευθύνη του προμηθευτή τα παρακάτω:

· Αντίγραφο οδηγιών χρήσης στην Ελληνική γλώσσα σε έντυπη μορφή, για το τμήμα που ανήκει ο εξοπλισμός.

· Αντίγραφο δελτίου εργασίας και ηλεκτρικής ασφάλειας, σε  ηλεκτρονική ή έντυπη μορφή για το τμήμα ΒΙΤ σύμφωνα με τις οδηγίες του κατασκευαστή. Επικαιροποιημένο δελτίο εργασίας και ηλεκτρικής ασφάλειας θα παραδίδεται επίσης και μετά το πέρας του πρώτου έτος της αρχικής εγκατάστασης του προϊόντος.

· Οδηγίες χρήσης του προϊόντος στην Ελληνική γλώσσα & οδηγίες συντήρησης (στην Αγγλική ή Ελληνική γλώσσα) σε ηλεκτρονική μορφή, για το τμήμα BIT. Εφόσον ζητηθεί και σε έντυπη μορφή.

8. Το πλήρες αντίγραφο της αρχικής κατατεθείσας προσφοράς (η οποία περιλαμβάνει: Prospectus, φύλλα συμμόρφωσης προδιαγραφών & ειδικών όρων, εγγυήσεις κ.λ.π.), στο τμήμα ΒΙΤ σε ηλεκτρονική μορφή στο mail bit-dept@hospital-elena.gr , για ένταξη του συστήματος στο κτηματολόγιο ΙΕ του Νοσοκομείου

9. Ο προμηθευτής υποχρεούται, να διαθέτει εξειδικευμένο τεχνικό προσωπικό και διακριβωμένα όργανα για τον έλεγχο, συντήρηση & επισκευή του εξοπλισμού και να εγγυηθεί:

· Να διαθέτει εργοστασιακή εγγύηση για τουλάχιστον δύο (2) έτη και επάρκεια ανταλλακτικών για άλλα οκτώ (8) χρόνια, ακόμα και στις περιπτώσεις διακοπής συνεργασίας με τον προμηθευτή ή διακοπής λειτουργίας του προμηθευτή, με έγγραφη επιβεβαίωση του κατασκευαστή.

· Σε περίπτωση δυσλειτουργίας του συστήματος κατά τη διάρκεια της εγγύησης, η  αποκατάσταση της πλήρους λειτουργικότητάς του πρέπει να ολοκληρωθεί εντός δέκα (10) ημερολογιακών ημερών. Διαφορετικά το μηχάνημα πρέπει να αντικατασταθεί με άλλο ίδιων ή καλύτερων δυνατοτήτων, μέχρι την επισκευή του. Αν κατά την διάρκεια της εγγύησης παρουσιάσει βλάβες που ξεπερνούν αθροιστικά τις εξήντα (60) ημέρες, θα αντικατασταθεί με καινούριο & θα παραταθεί η εγγύηση καλής λειτουργίας για όσο χρονικό διάστημα η συσκευή δεν ήταν σε παραγωγική λειτουργία.

10. Ο χρόνος εγγύησης του συστήματος τίθεται σε ισχύ, από την ημερομηνία εγκατάστασης και παραλαβής του σε πλήρη λειτουργία.

11. Η τροφοδοσία του συστήματος θα πρέπει να πραγματοποιείται μέσω γειωμένου και ασφαλούς ρευματολήπτη τύπου “σούκο”, με τάση δικτύου 230 Volt, 50~60 Hz, σύμφωνα με τα ισχύοντα πρότυπα ηλεκτρικής ασφάλειας (EN 60601-1 ή ισοδύναμα).
Ο προμηθευτής οφείλει να δηλώσει ρητά αν η τροφοδοσία του προσφερόμενου συστήματος πραγματοποιείται μέσω ρευματολήπτη σούκο ή αν απαιτείται άλλος τύπος ρευματολήπτη, αναφέροντας σαφώς τον τύπο, τα ηλεκτρικά χαρακτηριστικά και τις απαιτήσεις εγκατάστασης (π.χ. ειδική πρίζα, UPS, κ.λπ.).
